CELEX: 52017PC0711
Language: et
Date: 2017-11-30
Title: Ettepanek: NÕUKOGU OTSUS seisukoha kohta, mis võetakse Euroopa Liidu nimel EMP ühiskomitees seoses EMP lepingu XIII lisa „Transport“ muutmisega

EUROOPA KOMISJON
            Brüssel,30.11.2017
            COM(2017) 711 final
            2017/0314(NLE)
            Ettepanek:
            NÕUKOGU OTSUS
            seisukoha kohta, mis võetakse Euroopa Liidu nimel EMP ühiskomitees seoses EMP lepingu XIII lisa „Transport“ muutmisega
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               EMP ühiskomitee otsuse eelnõu (mis on lisatud nõukogu otsuse ettepanekule) eesmärk on muuta EMP lepingu XIII lisa „Transport“, et inkorporeerida EMP lepingusse Euroopa Parlamendi ja nõukogu 22. oktoobri 2014. aasta direktiiv 2014/94/EL alternatiivkütuste taristu kasutuselevõtu kohta
                  1
               .
            
            
               •Kooskõla poliitikavaldkonnas kehtivate sätetega
            
            
               Eelnõuna lisatud ühiskomitee otsusega laiendatakse kehtivat ELi poliitikat EMP-EFTA riikidele (Norra, Island ja Liechtenstein). 
            
            
               •Kooskõla Euroopa Liidu muude tegevuspõhimõtetega
            
            
               ELi õigustiku laiendamine EMP EFTA riikidele, mis toimub nende õigustiku EMP lepingusse inkorporeerimise teel, viiakse ellu vastavalt kõnealuse lepingu eesmärkidele ja põhimõtetele ning selle eesmärk on luua dünaamiline ja ühtne Euroopa Majanduspiirkond, mis põhineb ühistel õigusnormidel ja võrdsetel konkurentsitingimustel. 
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               EMP lepingusse inkorporeeritavad õigusaktid on koostatud Euroopa Liidu toimimise lepingu artikli 91 alusel.
            
            
               EMP lepingu rakendamise korda käsitleva nõukogu määruse (EÜ) nr 2894/94
                  2
                artikli 1 lõikega 3 on ette nähtud, et nõukogu kehtestab komisjoni ettepanekul seisukoha, mis tuleb ELi nimel EMP ühiskomitee otsuste suhtes võtta. 
            
            
               Euroopa välisteenistus esitab koostöös komisjoniga nõukogule EMP ühiskomitee otsuse eelnõu, et nõukogu võtaks selle vastu kui liidu seisukoha. Euroopa välisteenistus loodab, et ta saab seisukoha EMP ühiskomitees esitada esimesel võimalusel.
            
            
               •Subsidiaarsus (ainupädevusse mittekuuluva valdkonna puhul) 
            
            
               Ettepanek on subsidiaarsuse põhimõttega kooskõlas alljärgnevatel põhjustel. 
            
            
               Käesoleva ettepaneku eesmärki – tagada siseturu ühtsus – ei ole võimalik piisavalt saavutada üksnes liikmesriikide tasandil ning meetme toime tõttu on eesmärk paremini saavutatav liidu tasandil. 
            
            
               ELi õigustik inkorporeeritakse EMP lepingusse vastavalt nõukogu 28. novembri 1994. aasta määrusele (EÜ) nr 2894/94 (Euroopa Majanduspiirkonna lepingu rakendamise korra kohta), milles kinnitatakse kasutatud lähenemisviisi. 
            
            
               •Proportsionaalsus
            
            
               Proportsionaalsuse põhimõtte kohaselt ei lähe käesolev direktiiv nimetatud eesmärgi saavutamiseks vajalikust kaugemale.
            
         
         
            
               •Vahendi valik
            
            
               Kooskõlas EMP lepingu artikliga 98 on valitud vahend EMP ühiskomitee otsus. EMP ühiskomitee tagab EMP lepingu tulemusliku rakendamise ja toimimise. Selleks võtab ta EMP lepingus sätestatud juhtudel vastu otsuseid. 
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Eksperdiarvamuste kogumine ja kasutamine
            
            
               Ei kohaldata 
            
            
               •Mõju hindamine
            
            
               Ei kohaldata 
            
            
               4.MÕJU EELARVELE
            
            
               Direktiivi 2014/94/EL inkorporeerimine EMP lepingusse ei tohiks eelarvet mõjutada.
            
            
               5.MUU TEAVE
            
            
               Peamised EFTA poolt taotletud kohandused: 
            
            
               Kohandus b, artikkel 6
            
            
               Maagaasi kasutamine Islandil on piiratud, kuna Islandil ei ole praegu maagaasi turgu, infrastruktuuri ega maagaasiga tegelevaid ettevõtjaid ei maanteetranspordi ega merelaevade sektoris. Maagaasi turgu ja ettevõtjaid ei ole Islandil varem olnud ning ei ole ette näha ka nende tekkimist tulevikus. Samuti ei ole ehitatud võrke gaasi jaotamiseks. Sellest tulenevalt ei tuleks direktiivi 2014/94/EL artiklit 6 Islandi suhtes kohaldada. 
            
            
               Kohandus c, kogu direktiivi kohta
            
            
               Liechtensteinile on tulenevalt tema eriolukorrast antud täielik vabastus EMP lepingusse inkorporeeritud direktiivist 2009/28/EÜ (taastuvatest energiaallikatest toodetud energia kasutamise kohta) 
                  3
                ning sellele on direktiivis 2014/94/EL mitmes kohas viidatud.
            
            
               Kuna Liechtensteinis ei ole rannikuala, sadamaid ega lennujaamu (v.a väike kopteriväljak) ning riigis ei ole ka kiirteed, ja mis kõige tähtsam, Liechtenstein ei ole osa üleeuroopalisest transpordivõrgust TEN-T, palub ta end vabastada direktiivi 2014/94/EL rakendamisest.
            
            
               2017/0314 (NLE)
            
            
               Ettepanek:
            
            
               NÕUKOGU OTSUS
            
            
               seisukoha kohta, mis võetakse Euroopa Liidu nimel 
                  EMP ühiskomitees seoses EMP lepingu XIII lisa „Transport“ 
                  muutmisega
            
         
         
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 91 koostoimes artikli 218 lõikega 9,
            
            
               võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta,
                  4
                eriti selle artikli 1 lõiget 3,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Euroopa Majanduspiirkonna leping
                  5
                (edaspidi „EMP leping“) jõustus 1. jaanuaril 1994.
            
            
               (2)Kooskõlas EMP lepingu artikliga 98 võib EMP ühiskomitee oma otsusega muu hulgas muuta EMP lepingu XIII lisa „Transport“.
            
            
               (3)EMP lepingusse tuleb inkorporeerida Euroopa Parlamendi ja nõukogu direktiiv 2014/94/EL
                  6
               .
            
            
               (4)Seetõttu tuleks EMP lepingu XIII lisa „Transport“ vastavalt muuta. 
            
            
               (5)EMP ühiskomitees võetav liidu seisukoht peaks põhinema lisatud otsuse eelnõul,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Seisukoht, mis võetakse Euroopa Liidu nimel EMP ühiskomitees seoses EMP lepingu XIII lisa „Transport“ muutmise ettepanekuga, põhineb käesolevale otsusele lisatud EMP ühiskomitee otsuse eelnõul.
            
            
               Artikkel 2
            
            
               Käesolev otsus jõustub selle vastuvõtmise kuupäeval.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        ELT L 307, 28.10.2014, lk 1.
               
               
                  
                     (2)
                  
                        EÜT L 305, 30.11.1994, lk 6–8.
               
               
                  
                     (3)
                  
                        Euroopa Parlamendi ja nõukogu 23. aprilli 2009. aasta direktiiv 2009/28/EÜ taastuvatest energiaallikatest toodetud energia kasutamise edendamise kohta ning direktiivide 2001/77/EÜ ja 2003/30/EÜ muutmise ja hilisema kehtetuks tunnistamise kohta (ELT L 140, 5.6.2009, lk 16).
               
               
                  
                     (4)
                  
                        EÜT L 305, 30.11.1994, lk 6.
               
               
                  
                     (5)
                  
                        EÜT L 1, 3.1.1994, lk 3. 
               
               
                  
                     (6)
                  
                        Euroopa Parlamendi ja nõukogu 22. oktoobri 2014. aasta direktiiv 2014/94/EL alternatiivkütuste taristu kasutuselevõtu kohta (ELT L 307, 28.10.2014, lk 1).
               
            
      
    ---documentbreak--- 
      
         
               EUROOPA KOMISJON
            Brüssel,30.11.2017
            COM(2017) 711 final
            LISA
            järgmise dokumendi juurde:
            Ettepanek: Nõukogu otsus
            seisukoha kohta, mis võetakse Euroopa Liidu nimel EMP ühiskomitees seoses EMP lepingu XIII lisa „Transport“ muutmisega
            
               
         
         
            
               LISA
               
                  EMP ÜHISKOMITEE OTSUS nr …/2017,
               
                  [kuupäev], 
               
                  millega muudetakse EMP lepingu III lisa „Transport“
            
            
               EMP ÜHISKOMITEE,
            
            
               võttes arvesse Euroopa Majanduspiirkonna lepingut (EMP leping), eriti selle artiklit 98,
            
            
               ning arvestades järgmist:
            
            
               (1)EMP lepingusse tuleb inkorporeerida Euroopa Parlamendi ja nõukogu 22. oktoobri 2014. aasta direktiiv 2010/94/EL alternatiivkütuste taristu kasutuselevõtu kohta
                  1
               .
            
            
               (2)Seetõttu tuleks EMP lepingu XIII lisa vastavalt muuta,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               EMP lepingu XIII lisa punkti 5 (kustutatud) järele lisatakse järgmine punkt:
            
            
               „5a.32014 L 0094: Euroopa Parlamendi ja nõukogu 22. oktoobri 2014. aasta direktiiv 2014/94/EL alternatiivkütuste taristu kasutuselevõtu kohta (ELT L 307, 28.10.2014, lk 1).
            
            
               Käesolevas lepingus loetakse selle direktiivi sätteid järgmises kohanduses:
            
            
               (a)EFTA riikide puhul loetakse artikli 3 lõikes 5 fraasi „ELi toimimise lepingus“ asemel „EMP lepingus“. 
            
            
               (b)Artiklit 6 ei kohaldata Islandi suhtes.
            
            
               (c)Käesolevat direktiivi ei kohaldata Liechtensteini suhtes.“
            
            
               Artikkel 2
            
            
               Direktiivi 2014/94/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
            
            
               Artikkel 3
            
            
               Käesolev otsus jõustub […], tingimusel et kõik EMP lepingu artikli 103 lõike 1 kohased teated on edastatud.
            
            
               
                  2Artikkel 4
            
         
         
            
               Käesolev otsus avaldatakse Euroopa Liidu Teataja EMP osas ja EMP kaasandes.
            
            
               Brüssel,
            
            
               
                     EMP ühiskomitee nimel
               
               
                     eesistuja
                     
                     
                     
                     EMP ühiskomitee
                     sekretärid
                     
               
            
            
         
         
            
                  
                     (1)
                  
                        ELT L 307, 28.10.2014, lk 1.
               
               
                  
                     (2)
                  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]